**ԱՄՓՈՓԱԹԵՐԹ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՀԱՐԿԱՅԻՆ ՕՐԵՆՍԳՐՔՈՒՄ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱUԻՆ» ՕՐԵՆՔԻ ՆԱԽԱԳԾԻ ՎԵՐԱԲԵՐՅԱԼ ՖԻՆԱՆՍՆԵՐԻ ՆԱԽԱՐԱՐՈՒԹՅԱՆ ԱՌԱՋԱՐԿՈՒԹՅՈՒՆՆԵՐԻ**

|  |  |
| --- | --- |
| 1. Ֆինանսների նախարարություն | 22.10.2021թ.  N 01/2-3/16401 |
| Նախագծով առաջարկվում է ՀՀ հարկային օրենսգրքի (այսուհետ՝ Օրենսգիրք) 64-րդ հոդվածի 2-րդ մասը լրացնել նոր՝ 52-րդ կետով և սահմանել, որ ԵՏՄ ԱՏԳ ԱԱ 8702 40 000, 8703 80 000 և 8711 60 ծածկագրերին դասվող տրանսպորտային միջոցների ներմուծումը և (կամ) օտարումն ազատվում են ԱԱՀ-ից:  Բացի այդ, սահմանվում է, որ oրենքն ուժի մեջ է մտնում 2022 թվականի հունվարի 1-ից և գործելու է մինչև 2024 թվականի հունվարի 1-ը:  Այս կապակցությամբ, հայտնում ենք, որ Օրենսգրքի 64-րդ հոդվածի 2-րդ մասում 52-րդ կետ արդեն իսկ առկա է և չնայած այն հանգամանքին, որ «Հայաստանի Հանրապետության հարկային օրենսգրքում լրացում կատարելու մասին» թիվ ՀՕ-63-Ն օրենքի 2-րդ հոդվածի համաձայն՝ 2022 թվականի հունվարի 1-ից նշյալ կետը չի գործելու՝ գտնում ենք, որ հարցի կարգավորման՝ նախագծով առաջարկվող տարբերակն իրավական առումով խնդրահարույց է, քանի որ «Նորմատիվ իրավական ակտերի մասին» ՀՀ օրենքի 33-րդ հոդվածի 3-րդ մասի համաձայն՝ նորմատիվ իրավական ակտում լրացումներ կատարվում են դրանում նոր բաժիններ, գլուխներ, հոդվածներ, մասեր, կետեր, ենթակետեր, պարբերություններ, նախադասություններ, բառեր, թվեր կամ կետադրական նշաններ լրացնելու միջոցով:  Հաշվի առնելով վերոգրյալը՝ առաջարկում ենք նախագծով Օրենսգրքի 64-րդ հոդվածի 2-րդ մասում լրացնել նոր՝ 57-րդ կետ հետևյալ խմբագրությամբ․  «57) 2022 թվականի հունվարի 1-ից մինչև 2024 թվականի հունվարի 1-ը ԵՏՄ ԱՏԳ ԱԱ 8702 40 000, 8703 80 000 և 8711 60 ծածկագրերին դասվող տրանսպորտային միջոցների ներմուծումը և (կամ) օտարումը»: | Ընդունվել է  Նախագծում կատարվել է համապատասխան փոփոխություն։ |